section_heading: Deep Purple
paragraph_text: Coverdale se javio na Purpleov oglas u kojem su tražili pjevača, poslavši im svoj glas snimljen na traci. Impresionirani njegovom dubokom blues bojom, Coverdale je ubrzo primljen u sastav, gdje je vokale dijelio s basistom i pjevačem Glennom Hughesom. Coverdale odmah postaje velika međunarodna zvijezda s milijunskom prodajom albuma Burn, Stormbringer i Come Taste the Band. U travnju 1974. ima je svoj prvi nastup u Americi na 'California Jamu', gdje je pjevao ispred 200.000 obožavatelja. Također je pjevao na Jon Lordovom solo albumu Windows i na albumu Butterfly Ball od Rogera Glovera. Njegova karijera u sastavu Deep Purple prestaje u ožujku 1976. godine, kada se sastav razišao i prestao s radom sve do 1984. godine kada nanovo počinju djelovati u postavi MK II.